Maxsus turdagi tovarlar eksporti va importini litsenziyalash, shuningdek eksport kontraktlarini roʻyxatga olish va import kontraktlarini ekspertizadan oʻtkazishni tartibga solish chora-tadbirlari toʻgʻrisida
(decree, 2024-07-25)

Oʻzbekiston Respublikasi Prezidentining “Tashqi savdo sohasida boshqaruv tizimini takomillashtirish chora-tadbirlari toʻgʻrisida” 2017-yil 13-apreldagi PF-5012-son va “Oʻzbekiston Respublikasi Investitsiyalar boʻyicha davlat qoʻmitasini tashkil etish toʻgʻrisida” 2017-yil 31-martdagi PF-4996-son farmonlariga, Oʻzbekiston Respublikasi Prezidentining “Oʻzbekiston Respublikasi Tashqi savdo vazirligi faoliyatini tashkil etish chora-tadbirlari toʻgʻrisida” 2017-yil 13-apreldagi PQ-2887-son qaroriga muvofiq, shuningdek eksport-import operatsiyalarini boshqarish mexanizmlarini yanada takomillashtirish maqsadida: 1. Belgilab qoʻyilsinki, 2017-yil 10-noyabrdan boshlab: ushbu Farmonga 1-ilovaga kiritilgan maxsus turdagi tovarlar eksporti va importini litsenziyalash Oʻzbekiston Respublikasi Prezidenti yoki Oʻzbekiston Respublikasi Vazirlar Mahkamasining qarorlari asosida Oʻzbekiston Respublikasi Vazirlar Mahkamasining Tashqi savdo faoliyatini, iqtisodiyot tarmoqlari va respublika hududlarining eksport salohiyatini rivojlantirish masalalari axborot-tahlil departamenti tomonidan amalga oshiriladi; import kontraktlarini ekspertizadan oʻtkazish va roʻyxatga olish, shuningdek tender hujjatlari va texnik vazifalarni ekspertizadan oʻtkazish Oʻzbekiston Respublikasi Iqtisodiyot va sanoat vazirligi huzuridagi Loyihalarni va import kontraktlarini kompleks ekspertiza qilish markazi tomonidan qonun hujjatlariga muvofiq amalga oshiriladi. 3. Oʻzbekiston Respublikasi Vazirlar Mahkamasi Maxsus turdagi tovarlarni eksport va import qilishga litsenziyalar berish tartibi toʻgʻrisidagi nizomni bir oy muddatda ishlab chiqsin va tasdiqlasin. 4. Oʻzbekiston Respublikasi Investitsiyalar boʻyicha davlat qoʻmitasi Moliya vazirligi, Iqtisodiyot vazirligi va Davlat bojxona qoʻmitasi bilan birgalikda Import kontraktlarini va tender (tanlov) hujjatlarini ekspertizadan oʻtkazish, shuningdek tender (tanlov) takliflarini baholash tartibi toʻgʻrisidagi nizom loyihasini bir oy muddatda ishlab chiqsin va tasdiqlash uchun Oʻzbekiston Respublikasi Vazirlar Mahkamasiga belgilangan tartibda kiritsin. 6. Oʻzbekiston Respublikasi Prezidentining ayrim hujjatlariga va Oʻzbekiston Respublikasi Vazirlar Mahkamasining qarorlariga 3-ilovaga muvofiq oʻzgartirishlar kiritilsin. 7. Oʻzbekiston Respublikasi Investitsiyalar boʻyicha davlat qoʻmitasi Oʻzbekiston Respublikasi Tashki savdo vazirligi, Adliya vazirligi hamda boshqa manfaatdor vazirliklar va idoralar bilan birgalikda qonun hujjatlariga ushbu Farmondan kelib chiqadigan oʻzgartirishlar va qoʻshimchalar toʻgʻrisida bir oy muddatda Oʻzbekiston Respublikasi Vazirlar Mahkamasiga takliflar kiritsin. 8. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Oʻzbekiston Respublikasi tashqi savdo vaziri E.M. Gʻaniyev, Oʻzbekiston Respublikasi Investitsiyalar boʻyicha davlat qoʻmitasi raisi A.I. Axmedxadjayev zimmasiga yuklansin. T/r Tovar nomi TIF TN boʻyicha tovar kodi 1. Qurol-yarogʻ va harbiy texnika, ularni ishlab chiqarish uchun maxsus butlovchi buyumlar 8526 (faqat harbiy maqsadlar uchun), 8710, 8802 (fuqaro vertolyotlari, fuqaro samolyotlaridan tashqari), 8803 (fuqaro aviatsiyasi uchish apparatlari qismlaridan tashqari), 8805 (fuqaro toifasiga tegishli boʻlmagan) 8906 10 000 0,9013 10 000 0,9013 20 000 0,9013 80,9014,9301, 9302 00 000 0,9305 (faqat jangovar qurollarga tegishli), 9306 (faqat harbiy maqsadlar uchun) 2. Uran va boshqa radioaktiv moddalar, ulardan tayyorlangan buyumlar radioaktiv moddalarining chiqindilari 2612 (faqat uran konsentratlari), 2844, 2845 3. Radioaktiv moddalardan foydalanilgan priborlar va asbob-uskunalar 8401 4. Qimmatbaho metallar va ulardan tayyorlangan boshqa buyumlar* 7106, 7107 — 7111 00 000 0, 7112, 7115 2. Oʻzbekiston Respublikasi Prezidentining “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisidagi 2017-yil 17-avgustdagi PF-5158-son Farmoniga ilovaning 2-bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining “Oʻzbekiston Respublikasi Investitsiyalar boʻyicha davlat qoʻmitasini tashkil qilish toʻgʻrisida” 2017-yil 31-martdagi PF-4996-son Farmonida: a) 2-bandda: oʻn ikkinchi va oʻn uchinchi xatboshilar quyidagi tahrirda bayon qilinsin: “tender (tanlov) savdolarini oʻtkazishda, tender (tanlov) savdolari hujjatlarini ishlab chiqish va ekspertizadan oʻtkazishda ishtirok etish va tender (tanlov) takliflarini baholash, tender (tanlov) savdolari natijalarini muvofiqlashtirish, kelishish hamda ularga rioya etilishini nazorat qilish, zarur xollarda. oʻtkazilgan tender (tanlov) savdolari natijalarini haqiqiy emas deb eʼtirof etish boʻyicha taklif kiritish; toʻgʻridan-toʻgʻri muzokaralar yakunlari boʻyicha tuzilgan import kontraktlarini tizimli asosda puxta ekspertizadan oʻtkazish”; b) 6 va 7-bandlar oʻz kuchini yoʻqotgan deb hisoblansin. 4. Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirishga doir qoʻshimcha chora-tadbirlar toʻgʻrisida” 1997-yil 10-oktabrdagi PF-1871-son Farmonida: a) 1-bandning uchinchi xatboshidagi “1-ilovaga muvofiq maxsus tovarlar bundan mustasno” soʻzlari “qonun hujjatlarida nazarda tutilgan maxsus tovarlar bundan mustasno” soʻzlari bilan almashtirilsin; b) 1-ilova oʻz kuchini yoʻqotgan deb hisoblansin. 5. Oʻzbekiston Respublikasi Prezidentining “2017 — 2019-yillarda toʻqimachilik va tikuv-trikotaj sanoatini yanada rivojlantirish chora-tadbirlari dasturi toʻgʻrisida” 2016-yil 21-dekabrdagi PQ-2687-son qarori 6-bandining beshinchi xatboshidagi “ularni amalga oshirish doirasida tuziladigan import shartnomalari esa — Oʻzbekiston Respublikasi Investitsiyalar boʻyicha davlat qoʻmitasida” soʻzlari chiqarib tashlansin. 6. Oʻzbekiston Respublikasi Prezidentining “Oziq-ovqat, charm-poyabzal va farmatsevtika sanoatidagi investitsiya loyihalarini moliyalashtirish manbalarini kengaytirishga doir chora-tadbirlar toʻgʻrisida” 2017-yil 6-yanvardagi PQ-2718-son qarori 3-bandining toʻrtinchi xatboshidagi “ularni amalga oshirish doirasida zamonaviy import asbob-uskunalarni va texnologiyalarni xarid qilish boʻyicha tuziladigan import kontraktlari esa — Oʻzbekiston Respublikasi Investitsiyalar boʻyicha davlat qoʻmitasida” soʻzlari chiqarib tashlansin. 7. Oʻzbekiston Respublikasi Prezidentining “2017 — 2021-yillarda elektrotexnika sanoatini boshqarishni yanada takomillashtirish, jadal rivojlantirish va diversifikatsiya qilish chora-tadbirlari toʻgʻrisida” 2017-yil 13-fevraldagi PQ-2772-son qarori 9-bandidagi “ularni amalga oshirish doirasida zamonaviy import asbob-uskunalarni va texnologiyalarni xarid qilish boʻyicha tuziladigan import kontraktlari esa — Oʻzbekiston Respublikasi Investitsiyalar boʻyicha davlat qoʻmitasida” soʻzlari chiqarib tashlansin. 8. Vazirlar Mahkamasining “Oʻzbekiston Respublikasida tashqi savdo faoliyatini erkinlashtirish boʻyicha qoʻshimcha chora-tadbirlar toʻgʻrisida” 1998-yil 31-martdagi 137-son qarori 7-bandining ikkinchi xatboshi va qarorga 1-ilova oʻz kuchini yoʻqotgan deb hisoblansin.